title: Sklep Evropskega parlamenta (EU) 2017/1717 z dne 27. aprila 2017 o razrešnici glede izvrševanja proračuna Evropskega policijskega urada (Europol) za proračunsko leto 2015

text:
               29.9.2017

               SL

               Uradni list Evropske unije

               L 252/313

         SKLEP EVROPSKEGA PARLAMENTA (EU) 2017/1717
   z dne 27. aprila 2017
   o razrešnici glede izvrševanja proračuna Evropskega policijskega urada (Europol) za proračunsko leto 2015
   EVROPSKI PARLAMENT,

               —

               ob upoštevanju končnega zaključnega računa Evropskega policijskega urada za proračunsko leto 2015,

               —

               ob upoštevanju poročila Računskega sodišča o zaključnem računu Evropskega policijskega urada za proračunsko leto 2015 z odgovori urada (1),

               —

               ob upoštevanju izjave o zanesljivosti (2) računovodskih izkazov ter zakonitosti in pravilnosti z njimi povezanih transakcij, ki jo je za proračunsko leto 2015 v skladu s členom 287 Pogodbe o delovanju Evropske unije pripravilo Računsko sodišče,

               —

               ob upoštevanju priporočila Sveta z dne 21. februarja 2017 o podelitvi razrešnice uradu glede izvrševanja proračuna za proračunsko leto 2015 (05873/2017 – C8-0070/2017),

               —

               ob upoštevanju člena 319 Pogodbe o delovanju Evropske unije,

               —

               ob upoštevanju Uredbe (EU, Euratom) št. 966/2012 Evropskega parlamenta in Sveta z dne 25. oktobra 2012 o finančnih pravilih, ki se uporabljajo za splošni proračun Unije, in razveljavitvi Uredbe Sveta (ES, Euratom) št. 1605/2002 (3), zlasti člena 208,

               —

               ob upoštevanju Sklepa Sveta 2009/371/PNZ z dne 6. aprila 2009 o ustanovitvi Evropskega policijskega urada (Europol) (4), zlasti člena 43,

               —

               ob upoštevanju Delegirane uredbe Komisije (EU) št. 1271/2013 z dne 30. septembra 2013 o okvirni finančni uredbi za organe iz člena 208 Uredbe (EU, Euratom) št. 966/2012 Evropskega parlamenta in Sveta (5), zlasti člena 108,

               —

               ob upoštevanju člena 94 in Priloge IV Poslovnika,

               —

               ob upoštevanju poročila Odbora za proračunski nadzor ter mnenja Odbora za državljanske svoboščine, pravosodje in notranje zadeve (A8-0107/2017),

               1.

               podeli razrešnico direktorju Evropskega policijskega urada glede izvrševanja proračuna urada za proračunsko leto 2015;

               2.

               navaja svoje pripombe v spodnji resoluciji;

               3.

               naroči svojemu predsedniku, naj ta sklep in resolucijo, ki je del sklepa, posreduje direktorju Evropskega policijskega urada, Svetu, Komisiji in Računskemu sodišču in poskrbi za objavo v Uradnem listu Evropske unije (serija L).

            Predsednik

         Antonio TAJANI

            Generalni sekretar

         Klaus WELLE

      (1)  UL C 449, 1.12.2016, str. 198.

      (2)  Glej opombo 1.

      (3)  UL L 298, 26.10.2012, str. 1.

      (4)  UL L 121, 15.5.2009, str. 37.

      (5)  UL L 328, 7.12.2013, str. 42.


title: Sklep Sveta (SZVP) 2015/2051 z dne 16. novembra 2015 o spremembi Sklepa 2013/730/SZVP v podporo dejavnostim SEESAC za razorožitev in nadzor nad oborožitvijo v Jugovzhodni Evropi v okviru strategije EU za boj proti nedovoljenemu kopičenju osebnega in lahkega orožja in pripadajočega streliva ter trgovini z njim

text:
               17.11.2015

               SL

               Uradni list Evropske unije

               L 300/19

         SKLEP SVETA (SZVP) 2015/2051
   z dne 16. novembra 2015
   o spremembi Sklepa 2013/730/SZVP v podporo dejavnostim SEESAC za razorožitev in nadzor nad oborožitvijo v Jugovzhodni Evropi v okviru strategije EU za boj proti nedovoljenemu kopičenju osebnega in lahkega orožja in pripadajočega streliva ter trgovini z njim
   SVET EVROPSKE UNIJE JE–
   ob upoštevanju Pogodbe o Evropski uniji in zlasti členov 26(2) in 31(1) Pogodbe,
   ob upoštevanju predloga visokega predstavnika Unije za zunanje zadeve in varnostno politiko,
   ob upoštevanju naslednjega:

               (1)

               V Sklepu Sveta 2013/730/SZVP (1) je določeno, da Unija prispeva k projektu Center jugovzhodne in vzhodne Evrope za nadzor nad osebnim in lahkim orožjem (SEESAC) za zmanjšanje grožnje nedovoljenega širjenja osebnega in lahkega orožja in pripadajočega streliva (SALW) ter trgovine z njim v Jugovzhodni Evropi.

               (2)

               Cilj projekta, ki je podprt s Sklepom 2013/730/SZVP, je med drugim izboljšanje varnostnih določb in upravljanja zalog za hrambo konvencionalnega orožja in zalog streliva (v nadaljnjem besedilu: komponenta varnosti hrambe).

               (3)

               V odstavku 3.1 Priloge k Sklepu 2013/730/SZVP so Bosna in Hercegovina, Kosovo (2), Republika Moldavija, Črna gora, Srbija in nekdanja jugoslovanska republika Makedonija (NJRM) navedeni kot upravičenci do komponente varnosti hrambe, ne pa tudi Albanija.

               (4)

               Po mnenju izvajalske agencije SEESAC bi morala biti Albanija upravičena do komponente varnosti hrambe, za kar so na podlagi Sklepa 2013/730/SZVP na voljo tudi sredstva, s tem pa se strinjajo tudi organi oblasti Albanije.

               (5)

               Sklep 2013/730/SZVP bi bilo treba zato spremeniti, da bi bila Albanija vključena kot upravičenka do komponente varnosti hrambe –

         SPREJEL NASLEDNJI SKLEP:
   Člen 1
   Odstavek 3.1 Priloge k Sklepu 2013/730/SZVP se nadomesti z naslednjim:

      „3.1   Večja varnost zalog na podlagi izboljšane infrastrukture in razvoja zmogljivosti

      Cilj
      Ta dejavnost bo z izboljšanjem varnostnih določb in upravljanjem zalog za hrambo konvencionalnega orožja in zalog streliva zmanjšala grožnjo širjenja osebnega in lahkega orožja in pripadajočega streliva ter nedovoljene trgovine z njim v Albaniji, Bosni in Hercegovini, na Kosovu (*), v Republiki Moldaviji, Črni gori, Srbiji in NJRM.
      Opis
      Uspešno izvajanje Sklepa Sveta 2010/179/SZVP z dvodelnim pristopom: (1) izboljšanje varnosti skladiščnih mest v treh državah (3) in (2) krepitev zmogljivosti osebja z nalogo upravljanja zalog (4) je bistveno izboljšalo varnostne določbe in zmanjšalo tveganje neželenega širjenja zalog SALW in pripadajočega streliva. Na podlagi teh dosežkov se bo z drugo fazo projekta nadalje izboljšala varnost hrambe orožja in streliva v Jugovzhodni Evropi, in sicer z dodatno posebno tehnično in infrastrukturno pomočjo v skladu z mednarodnimi najboljšimi praksami in standardi. Dejavnosti projekta bodo pomagale ministrstvom za obrambo v Albaniji, Bosni in Hercegovini, Republiki Moldaviji, Črni gori in NJRM ter ministrstvom za notranje zadeve Republike Srbije, NJRM in Kosova (*) pri nabavi in namestitvi potrebne opreme za zaščito zalog orožja in streliva. Poleg tega bo po potrebi zagotovljeno usposabljanje osebja, odgovornega za upravljanje zalog. Kraji, na katerih bo izboljšana varnost, bodo določeni na podlagi ocene prednostnih nalog ter varnostnih tveganj, ki jih predstavljajo.
      V projektu so predvidene zlasti naslednje dejavnosti:

                  —

                  Albanija: varnostna nadgradnja skladišč streliva in konvencionalnega orožja v lasti Ministrstva za obrambo (največ dveh skladišč) z namestitvijo in/ali prenovo varnostnih ograj in osvetljave, alarmnimi sistemi zoper vsiljivce, sistemom televizijskih kamer zaprtega kroga (CCTV) ter telekomunikacijsko opremo.

                  —

                  Bosna in Hercegovina: varnostna nadgradnja skladišč streliva in konvencionalnega orožja v lasti Ministrstva za obrambo z namestitvijo in/ali prenovo varnostnih ograj in osvetljave, alarmnimi sistemi zoper vsiljivce, sistemom televizijskih kamer zaprtega kroga (CCTV) ter telekomunikacijsko opremo, kar bo dopolnjevalo dejavnosti UNDP in OVSE v zvezi z varnostjo zalog.

                  —

                  Kosovo (*): izboljšanje zmogljivosti policijskega oddelka v zvezi z upravljanjem zalog na podlagi usposabljanja in ocene trenutnega stanja. Prenova manjšega lokalnega skladišča SALW in streliva.

                  —

                  NJRM: varnostna nadgradnja centralnega skladišča Ministrstva za notranje zadeve (Orman) z nabavo varnostne opreme in izvajanjem infrastrukturnih nadgraditev, vključno s prenovo varnostne ograje; oprema CCTV in osvetljava ter nova varnostna vrata za skladiščne zgradbe. Varnostna nadgraditev centralnega skladišča oboroženih sil NJRM z nabavo in namestitvijo video nadzora ter izboljšanjem varnosti območja in zgradbe s popravilom ograj, namestitvijo novih vhodov in prenovo varnostnih vrat skladišča.

                  —

                  Republika Moldavija: varnostne nadgradnje v centralnem skladišču orožja in streliva Ministrstva za notranje zadeve, vključno z namestitvijo varnostnih ograj, vhodnih nadzornih sistemov, in nabava elektronskega registra orožja.

                  —

                  Črna gora: fizične izboljšave skladišča streliva Brezovik, vključno s splošnimi izboljšavami varnostne infrastrukture skladišča. Oblikovanje centralnega registra skladiščenega orožja in streliva.

                  —

                  Srbija: varnostna nadgradnja glavnega skladišča SALW Ministrstva za notranje zadeve, vključno z video nadzorom in nadzorom dostopa.

                  —

                  Regionalno usposabljanje o upravljanju zalog: se izvede tako na regionalni (letno) kot na nacionalni ravni (po potrebi).

            Kazalniki rezultatov in izvajanja projekta:
      Projekt bo pripomogel k izboljšanju varnosti v Jugovzhodni Evropi, saj se bo zmanjšalo tveganje nedovoljene trgovine, in sicer s:

                  —

                  povečanjem varnosti skladišč SALW v Albaniji (največ 2), BiH (4), na Kosovu (*) (1), v Republiki Moldaviji (2), Črni gori (1), Srbiji (1) in NJRM (2) z izmerljivimi varnostno usmerjenimi nadgradnjami infrastrukture;

                  —

                  povečanjem zmogljivosti osebja za varovanje zalog z usposabljanjem vsaj 60 članov osebja iz držav upravičenk na treh delavnicah in usmerjenim usposabljanjem na nacionalni ravni.“.

   Člen 2
   Ta sklep začne veljati na dan sprejetja.

      V Bruslju, 16. novembra 2015

            Za Svet

            Predsednica

         F. MOGHERINI

      (1)  Sklep Sveta 2013/730/SZVP z dne 9. decembra 2013 v podporo dejavnostim SEESAC za razorožitev in nadzor nad oborožitvijo v Jugovzhodni Evropi v okviru strategije EU za boj proti nedovoljenemu kopičenju osebnega in lahkega orožja in pripadajočega streliva (UL L 332, 11.12.2013, str. 19).

      (2)  To poimenovanje ne vpliva na stališče o statusu ter je v skladu z RVSZN 1244 (1999) in mnenjem Meddržavnega sodišča o razglasitvi neodvisnosti Kosova.

      (3)  Na Hrvaškem se je varnost glavnega skladišča za orožje ‚MURAT‘ v lasti Ministrstva za notranje zadeve izboljšala z namestitvijo video nadzora; v Bosni in Hercegovini je bilo nameščenih 41 varnostnih vrat, okrepljena je bila varnost na štirih skladiščnih mestih Ministrstva za obrambo za SALW in pripadajoče strelivo; v Črni gori je bila varnost skladišča streliva ‚TARAS‘ v lasti Ministrstva za obrambo zvišana na raven mednarodnih varnostnih standardov.

      (4)  Pripravljen je bil tečaj za upravljanje zalog, ki se ga je udeležilo skupaj 58 uradnikov na operativni ravni iz ministrstev za obrambo, oboroženih sil in ministrstev za notranje zadeve iz Bosne in Hercegovine, Hrvaške, NJRM, Črne gore in Srbije.


title: Sklep Sveta 2011/423/SZVP z dne 18. julija 2011 o omejevalnih ukrepih proti Sudanu in Južnemu Sudanu ter razveljavitvi Skupnega stališča 2005/411/SZVP

text:
               19.7.2011

               SL

               Uradni list Evropske unije

               L 188/20

         SKLEP SVETA 2011/423/SZVP
   z dne 18. julija 2011
   o omejevalnih ukrepih proti Sudanu in Južnemu Sudanu ter razveljavitvi Skupnega stališča 2005/411/SZVP
   SVET EVROPSKE UNIJE JE –
   ob upoštevanju Pogodbe o Evropski uniji, zlasti člena 29 Pogodbe,
   ob upoštevanju naslednjega:

               (1)

               Svet je 30. maja 2005 sprejel Skupno stališče 2005/411/SZVP (1) o omejevalnih ukrepih proti Sudanu. S Skupnim stališčem 2005/411/SZVP so bili ukrepi, uvedeni s Skupnim stališčem 2004/31/SZVP (2) in ukrepi, ki naj bi bili uvedeni v skladu z Resolucijo Varnostnega sveta Združenih narodov št. 1591 iz leta 2005 („RVSZN 1591 (2005)“), združeni v en sam pravni instrument.

               (2)

               Obseg omejevalnih ukrepov uvedenih s Skupnim stališčem 2005/411/SZVP bi bilo treba prilagoditi in navedeno skupno stališče nadomestiti.

               (3)

               Postopek sprejemanja sprememb Priloge k temu sklepu bi moral vključevati obveznost obveščanja zadevnih oseb in subjektov o razlogih za njihovo uvrstitev na seznam, ki jih poda Odbor za sankcije, ustanovljen z RVSZN 1591 (2005), da bi jim omogočili predložitev pripomb. Če so predložene pripombe ali novi tehtni dokazi, bi moral Svet ob upoštevanju tega ponovno preučiti svojo odločitev in o tem ustrezno obvestiti zadevno osebo ali subjekt.

               (4)

               Ta sklep spoštuje temeljne pravice in upošteva načela, ki jih priznava zlasti Listina Evropske unije o temeljnih pravicah, predvsem pa spoštuje pravico do učinkovitega pravnega sredstva in nepristranskega sojenja, lastninsko pravico in pravico do varstva osebnih podatkov. Uporabljati bi ga bilo treba v skladu z navedenimi pravicami in načeli.

               (5)

               Ta sklep v celoti upošteva tudi obveznosti držav članic, ki izhajajo iz Listine Združenih narodov ter pravno zavezujočih resolucij Varnostnega sveta Združenih narodov.

               (6)

               Izvedbeni ukrepi Unije so določeni v Uredbi Sveta (ES) št. 131/2004 z dne 26. januarja 2004 o nekaterih omejevalnih ukrepih v zvezi s Sudanom (3) in Uredbi Sveta (ES) št. 1184/2005 z dne 18. julija 2005 o uvedbi določenih posebnih omejevalnih ukrepov za določene osebe, ki ovirajo mirovni proces in kršijo mednarodno pravo v konfliktu v regiji Darfur v Sudanu (4).

         SPREJEL NASLEDNJI SKLEP:
   Člen 1
   V skladu z Resolucijo Varnostnega sveta Združenih narodov (RVSZN) 1591 (2005) se uvedejo omejevalni ukrepi iz člena 2(1) in 3(1) tega sklepa proti tistim posameznikom, ki jih določi odbor, ustanovljen na podlagi odstavka 3 RVSZN 1591 (2005) (v nadaljnjem besedilu: Odbor za sankcije) in ki ovirajo mirovni proces, predstavljajo nevarnost za stabilnost v Darfurju in v regiji, grobo kršijo mednarodno humanitarno pravo ali pravo človekovih pravic ali izvršujejo druge strahote, kršijo embargo na orožje, oziroma so odgovorni za ofenzivne vojaške prelete v regiji Darfurja ali čez njo.
   Zadevne osebe so navedene v Prilogi k temu sklepu.
   Člen 2
   1.   Države članice sprejmejo ukrepe, potrebne za preprečitev vstopa na njihova ozemlja ali tranzita čez njih osebam iz člena 1.
   2.   Določba odstavka 1 ne zavezuje nobene države članice k prepovedi vstopa na svoje ozemlje lastnim državljanom.
   3.   Določba odstavka 1 se ne uporablja, če Odbor za sankcije ugotovi, da je takšno potovanje utemeljeno iz humanitarnih razlogov, vključno z verskimi dolžnostmi, ali če ugotovi, da bi izjema prispevala k doseganju ciljev iz resolucij Varnostnega sveta Združenih narodov (VSZN) za vzpostavitev miru in stabilnosti v Sudanu in v regiji.
   4.   V primerih, ko država članica na podlagi odstavka 3 dovoli vstop na svoje ozemlje ali tranzit čez njega osebam, ki jih je določil Odbor za sankcije, se dovoljenje omeji na namen, za katerega je bilo odobreno in na osebe, na katere se nanaša.
   Člen 3
   1.   Zamrznejo se vsa sredstva, drugo finančno premoženje in gospodarski viri, ki so neposredno ali posredno v lasti ali pod nadzorom oseb iz člena 1 ali z njimi razpolagajo subjekti, ki so neposredno ali posredno v lasti ali pod nadzorom takšne osebe ali katere koli osebe, ki deluje v njihovem imenu ali po njihovih navodilih, kakor so določene v Prilogi.
   2.   Sredstva, drugo finančno premoženje ali gospodarski viri niso niti neposredno niti posredno na voljo takšnim osebam ali subjektom, niti niso v korist tem osebam in subjektom.
   3.   Izjeme so dopustne za sredstva, drugo finančno premoženje ali gospodarske vire, ki so:

               (a)

               potrebni za kritje osnovnih stroškov, vključno s plačili živil, najemnine ali hipoteke, zdravil in zdravljenja, davkov, zavarovalnih premij in komunalnih storitev;

               (b)

               namenjeni izključno za plačilo razumnih honorarjev in povračilo nastalih izdatkov, povezanih z zagotavljanjem pravnih storitev;

               (c)

               namenjeni izključno za plačilo pristojbin ali stroškov storitev v skladu z nacionalno zakonodajo, stroškov hranjenja ali vzdrževanja zamrznjenih sredstev, drugega finančnega premoženja in gospodarskih virov;
               potem ko zadevna država članica uradno obvesti Odbor za sankcije o svoji nameri, da bo po potrebi odobrila dostop do teh sredstev, drugega finančnega premoženja in gospodarskih virov in če ta odbor v dveh dnevih po takšnem obvestilu o tem ne sprejme odklonilne odločitve;

               (d)

               potrebni za izredne stroške, potem ko zadevna država članica o tem uradno obvesti in predloži v odobritev Odboru za sankcije;

               (e)

               predmet zastavne pravice na podlagi odločbe sodišča, razsodišča, upravne ali sodne odločbe; v teh primerih se lahko sredstva, drugo finančno premoženje in gospodarski viri uporabijo za izvršitev navedenih odločb ali sodne odločbe, če so nastale pred datumom RVSZN 1591 (2005), niso v korist osebi ali subjektu iz tega člena in država članica je o tem uradno obvestila Odbor za sankcije.

         4.   Določba odstavka 2 se ne uporablja za pripise k zamrznjenim računom iz naslova:

               (a)

               obresti ali drugih donosov teh računov; ali

               (b)

               zapadlih plačil po pogodbah, sporazumih ali obveznostih, sklenjenih ali nastalih pred datumom, ko so za te račune začeli veljati omejitveni ukrepi,

         pod pogojem, da se za vse take obresti, druge dohodke in plačila še vedno uporablja odstavek 1.
   Člen 4
   1.   Državljani držav članic ne smejo s svojih ozemelj ali z uporabo plovil ali letal pod svojo zastavo prodajati, dobavljati, prenašati ali izvažati orožja in z orožjem povezane opreme vseh vrst, vključno z orožjem in strelivom, vojaškimi vozili in opremo, para-vojaško opremo in rezervnimi deli za našteto v Sudan ali Južni Sudan, ne glede na to, ali navedeno izvira z ozemelj držav članic ali ne.
   2.   Prepovedano je:

               (a)

               posredno ali neposredno zagotavljati tehnično pomoč, posredniške ali druge storitve fizičnim ali pravnim osebam, subjektom ali organom v Sudanu ali Južnem Sudanu v zvezi s predmeti iz odstavka 1, ali z njihovim dobavljanjem, izdelavo, vzdrževanjem in uporabo v teh državah;

               (b)

               posredno ali neposredno zagotavljanje finančne podpore ali financiranja, zlasti in vključno s subvencijami, posojili in zavarovanji izvoznih kreditov, za prodajo, dobavo, prenos ali izvoz predmetov iz odstavka 1 ali za zagotavljanje sorodne tehnične pomoči, posredniških ali drugih storitev fizičnim ali pravnim osebam, subjektom ali organom v Sudanu ali Južnem Sudanu v zvezi s temi predmeti ali za njihovo uporabo v teh državah;

               (c)

               zavestno in namerno sodelovati pri dejavnostih, katerih namen ali učinek je izogibanje prepovedim, navedenim v točkah (a) ali (b).

         Člen 5
   1.   Člen 4 se ne uporablja za:

               (a)

               prodajo, dobavo, prenos ali izvoz vojaške opreme, ki ni smrtonosna in je namenjena humanitarnim potrebam, nadzoru na področju človekovih pravic ali zaščitni uporabi ali za programe Združenih narodov (ZN), Afriške unije in Evropske unije za vzpostavitev institucij, ali za material, ki je namenjen operacijam Evropske unije, ZN in Afriške unije na področju kriznega upravljanja;

               (b)

               prodajo, dobavo, prenos ali izvoz nebojnih vozil, ki so bila izdelana ali opremljena z materiali za balistično zaščito in so namenjena izključno za zaščito osebja Evropske unije in njenih držav članic v Sudanu ali Južnem Sudanu;

               (c)

               zagotavljanje tehnične pomoči, posredniških in drugih storitev v zvezi s to opremo ali takšnimi programi in operacijami;

               (d)

               zagotavljanje financiranja in finančne pomoči v zvezi s to opremo ali takšnimi programi in operacijami;

               (e)

               prodajo, dobavo, prenos ali izvoz opreme za odstranjevanje min in materiala, ki se uporablja pri operacijah odstranjevanja min;

               (f)

               zagotavljanje tehnične pomoči, posredniških in drugih storitev ter finančne pomoči, prodajo, dobavo zalog ali izvoz, predvidene v podporo izvajanju celovitega mirovnega sporazuma;

               (g)

               prodajo, dobavo, prevoz ali izvoz vojaške opreme, ki ni smrtonosna in je namenjena izključno v podporo reformi varnostnega sektorja v Južnem Sudanu, ter financiranje in zagotavljanje finančne ali tehnične pomoči, ki je povezana s takšno opremo;

         pod pogojem, da so pristojni organi zadevnih držav članic vnaprej odobrili te dobave.
   2.   Člen 4 se prav tako ne uporablja za zaščitna oblačila, vključno z neprebojnimi jopiči in vojaškimi čeladami, ki so jih izključno za lastno uporabo v Sudan ali Južni Sudan začasno izvozili uslužbenci Združenih narodov, Evropske unije ali njenih držav članic, predstavniki medijev ter delavci v humanitarnih in razvojnih organizacijah ter njihovo spremno osebje.
   3.   Države članice presojajo pošiljke po tem členu od primera do primera, pri čemer v celoti upoštevajo merila, opredeljena v Skupnem stališču Sveta 2008/944/SZVP z dne 8. decembra 2008, ki opredeljuje skupna pravila glede nadzora izvoza vojaške tehnologije in opreme (5). Države članice zahtevajo ustrezna jamstva, da se preprečijo zlorabe dovoljenj, izdanih na podlagi tega člena in če je potrebno, zagotovijo vrnitev opreme.
   Člen 6
   Svet pripravi seznam iz Priloge in ga spreminja na podlagi odločitev Odbora za sankcije.
   Člen 7
   1.   Če VSZN ali Odbor za sankcije uvrsti osebo ali subjekt na seznam, Svet to osebo ali subjekt vključi v Prilogo. Svet o svoji odločitvi skupaj z razlogi za uvrstitev zadevno osebo ali subjekt obvesti bodisi neposredno, če je naslov znan, bodisi z objavo uradnega obvestila, s čimer tej osebi ali subjektu da možnost, da predloži pripombe.
   2.   Če so predložene pripombe ali novi tehtni dokazi, Svet ponovno pregleda svoj sklep in o tem ustrezno obvesti zadevno osebo ali subjekt.
   Člen 8
   1.   V Prilogi se navedejo razlogi za uvrstitev oseb in subjektov na seznam, ki jih je predložil VSZN ali Odbor za sankcije.
   2.   Kadar je to mogoče, se v Prilogo vključijo tudi podatki, ki jih zagotovi VSZN ali Odbor za sankcije in so potrebni za identifikacijo zadevnih oseb ali subjektov. Pri osebah so lahko ti podatki imena, vključno s privzetimi imeni, datum in kraj rojstva, državljanstvo, številka potnega lista in osebne izkaznice, spol, naslov, če je znan, ter funkcija ali poklic. Pri subjektih lahko ti podatki vključujejo imena, kraj in datum registracije, matično številko in sedež podjetja. V Prilogo se vključi tudi datum določitve VSZN ali Odbora za sankcije.
   Člen 9
   1.   Ukrepi iz členov 2 in 3 se pregledajo do 19. julija 2012 ali ob upoštevanju odločitev VSZN glede položaja v Sudanu tudi pred tem.
   2.   Ukrepi iz člena 4 se pregledajo do datuma iz odstavka 1 tega člena in nato vsakih dvanajst mesecev. Ukrepi se razveljavijo, če Svet ugotovi, da so bili njihovi cilji uresničeni.
   Člen 10
   Skupno stališče 2005/411/SZVP se razveljavi.
   Člen 11
   Ta sklep začne veljati z dnem sprejetja.

      V Bruslju, 18. julija 2011

            Za Svet

            Predsednica

         C. ASHTON

      (1)  UL L 139, 2.6.2005, str. 25.

      (2)  UL L 6, 10.1.2004, str. 55.

      (3)  UL L 21, 28.1.2004, str. 1.

      (4)  UL L 193, 23.7.2005, str. 9.

      (5)  UL L 335, 13.12.2008, str. 99.

      PRILOGA

         SEZNAM OSEB IN SUBJEKTOV IZ ČLENOV 1 TER 3

                  1.

                  Priimek, ime/-na: ELHASSAN Gaffar Mohamed
                  Drugi podatki: generalmajor in poveljnik zahodne vojaške regije sudanskih oboroženih sil
                  Datum uvrstitve na seznam ZN: 25. april 2006

                  2.

                  Priimek, ime/-na: HILAL Sheikh Musa
                  Drugi podatki: vrhovni poglavar plemena Jalul v severnem Darfurju
                  Datum uvrstitve na seznam ZN: 25. april 2006

                  3.

                  Priimek, ime/-na: SHANT Adam Yacub
                  Drugi podatki: poveljnik Sudanske osvobodilne armade (SLA)
                  Datum uvrstitve na seznam ZN: 25. april 2006

                  4.

                  Priimek, ime/-na: BADRI Gabril Abdul Kareem
                  Drugi podatki: poveljnik na terenu Nacionalnega gibanja za reforme in razvoj
                  Datum uvrstitve na seznam ZN: 25. april 2006


title: Sklep sveta z dne 3. decembra 2001 o sklenitvi Dodatnega protokola o prilagoditvi trgovinskih vidikov Začasnega sporazuma med Evropsko skupnostjo na eni strani in Nekdanjo jugoslovansko republiko Makedonijo na drugi strani, da bi se upoštevali rezultati pogajanj med pogodbenicama o vzajemnih preferencialnih koncesijah za določena vina, vzajemnem priznavanju, zaščiti in nadzoru nad imeni vin ter o vzajemnem priznavanju, zaščiti in nadzoru nad označbami žganih in aromatiziranih pijač

text:
Pomembno pravno obvestilo

|

32001D0917

Uradni list L 342 , 27/12/2001 str. 0024 - 0026

		Sklep svetaz dne 3. decembra 2001o sklenitvi Dodatnega protokola o prilagoditvi trgovinskih vidikov Začasnega sporazuma med Evropsko skupnostjo na eni strani in Nekdanjo jugoslovansko republiko Makedonijo na drugi strani, da bi se upoštevali rezultati pogajanj med pogodbenicama o vzajemnih preferencialnih koncesijah za določena vina, vzajemnem priznavanju, zaščiti in nadzoru nad imeni vin ter o vzajemnem priznavanju, zaščiti in nadzoru nad označbami žganih in aromatiziranih pijač(2001/917/ES)SVET EVROPSKE UNIJE JE –ob upoštevanju Pogodbe o ustanovitvi Evropske skupnosti in zlasti člena 113 v zvezi s prvim stavkom prvega pododstavka člena 300(2) in člena 300(4) Pogodbe,ob upoštevanju predloga Komisije,ob upoštevanju naslednjega:(1) Stabilizacijsko-pridružitveni sporazum med Evropskimi skupnostmi in njihovimi državami članicami na eni strani ter Nekdanjo jugoslovansko republiko Makedonijo na drugi strani (v nadaljnjem besedilu "Stabilizacijsko-pridružitveni sporazum") je bil parafiran dne 24. novembra 2000 in podpisan z izmenjavo pisem dne 9. aprila 2001 v Luxembourgu. Člen 27(4) Stabilizacijsko-pridružitvenega sporazuma navaja, da je potrebno opredeliti še trgovinske sporazume, ki se bodo uporabljali za vina in žgane pijače.(2) Začasni trgovinski sporazum, ki z vzpostavitvijo pogodbenih odnosov zagotavlja razvoj trgovinskih vezi in uveljavlja določbe Stabilizacijsko-pridružitvenega sporazuma, je začel veljati 1. junija 2001. Člen 14(4) Začasnega trgovinskega sporazuma ponavlja zavezanost k sklenitvi posebnega sporazuma o vinih in žganih pijačah.(3) V skladu z direktivami, ki jih je sprejel Svet dne 11. marca 1998, sta Komisija in Nekdanja jugoslovanska republika Makedonija 20. junija 2001 dosegli sporazum o novih vzajemnih trgovinskih koncesijah za določena vina ter o vzajemnem priznavanju, zaščiti in nadzoru nad imeni vin in nad označbami žganih pijač. Da bi zagotovili skladnost v celotnem procesu stabilizacije, je treba rezultate teh pogajanj vključiti v okvir Stabilizacijsko-pridružitvenega sporazuma v obliki Dodatnega protokola.(4) Določbe za sprejem izvedbenih predpisov o preferencialnih trgovinskih koncesijah za določena vina bo opredelila Komisija v sodelovanju z Odborom za carinski zakonik, ustanovljenim s členom 248a Uredbe Sveta (EGS) št. 2913/92 z dne 12. oktobra 1992 o določitvi carinskega zakonika Skupnosti [1], ne glede na člen 62 Uredbe Sveta (ES) št. 1493/1999 z dne 17. maja 1999 o skupni ureditvi trga za vino [2]. Komisija opravi potrebne spremembe in tehnične prilagoditve izvedbenih predpisov, ki bi lahko izhajale iz novih preferencialnih sporazumov, protokolov, izmenjav pisem ali drugih aktov, sklenjenih med Evropsko skupnostjo in Nekdanjo jugoslovansko republiko Makedonijo, ali ki bi bile potrebne zaradi sprememb kombinirane nomenklature in oznak TARIC.(5) Za olajšanje izvajanja nekaterih določb Protokola bi morala biti Komisija pooblaščena, da v imenu Skupnosti odobri sklepe za spremembo seznamov in protokole k Sporazumu o vzajemnem priznavanju, zaščiti in nadzoru nad imeni vin (Priloga II k Protokolu) ter k Sporazumu o vzajemnem priznavanju, zaščiti in nadzoru nad označbami žganih in aromatiziranih pijač (Priloga III k Protokolu). Pri sprejemanju teh aktov bi morala Komisija sodelovati z Upravljalnim odborom za vino, ustanovljenim s členom 74 Uredbe (ES) št. 1493/1999 na eni strani, ter z Odborom za izvajanje določb o žganih pijačah, ustanovljenim s členom 13 Uredbe Sveta (EGS) št. 1576/89 z dne 29. maja 1989 o določitvi splošnih pravil za opredelitev, opis in predstavitev žganih pijač [3], in Odborom za izvajanje določb o aromatiziranih vinih, ustanovljenim s členom 12 Uredbe Sveta (EGS) št. 1601/91 z dne 10. junija 1991 o določitvi splošnih pravil za opredelitev, opis in predstavitev aromatiziranih vin, aromatiziranih pijač na osnovi vina in aromatiziranih mešanih pijač iz vinskih proizvodov [4], na drugi strani.(6) Ukrepe, potrebne za izvajanje tega sklepa, je treba sprejeti v skladu s Sklepom Sveta 1999/468/ES z dne 28. junija 1999 o določitvi postopkov za uresničevanje Komisiji podeljenih izvedbenih pooblastil [5] –SKLENIL:Člen 1V imenu Skupnosti se sprejme Dodatni protokol o prilagoditvi trgovinskih vidikov Začasnega sporazuma med Evropsko skupnostjo na eni strani in Nekdanjo jugoslovansko republiko Makedonijo na drugi strani, da bi se upoštevali rezultati pogajanj med pogodbenicama o vzajemnih preferencialnih koncesijah za določena vina, vzajemnem priznavanju, zaščiti in nadzoru nad imeni vin ter o vzajemnem priznavanju, zaščiti in nadzoru nad označbami žganih in aromatiziranih pijač (v nadaljnjem besedilu "Protokol").Besedilo Protokola je priloženo k temu Sklepu.Člen 21. S tem sklepom je predsednik Sveta pooblaščen, da imenuje osebo, pooblaščeno, da v imenu Skupnosti podpiše Protokol in s tem izrazi privolitev Skupnosti, da se zaveže.2. Predsednik Sveta da v imenu Skupnosti uradno obvestilo o odobritvi, predvideno v členu 3 Protokola.Člen 3Komisija v skladu s postopkom, navedenim v členu 4(2) tega sklepa, in ne glede na člen 62 Uredbe Sveta (ES) št. 1493/1999, sprejme tako določbe za uporabo tarifnih kvot za določena vina, predvidene v Prilogi I k Protokolu, kakor tudi spremembe in tehnične prilagoditve izvedbenih predpisov, potrebne po spremembah kombinirane nomenklature in pododdelkov TARIC, ali ki izhajajo iz sklenitve novih sporazumov, protokolov, izmenjav pisem ali drugih aktov med Skupnostjo in Nekdanjo jugoslovansko republiko Makedonijo.Člen 41. Komisiji pomaga Odbor za carinski zakonik, ustanovljen s členom 248a Uredbe (EGS) št. 2913/92.2. Kadar koli se navaja ta odstavek, veljata člena 4 in 7 Sklepa 1999/468/ES.Rok iz člena 4(3) Sklepa 1999/468/ES je tri mesece.3. Odbor sprejme svoj poslovnik.Člen 51. Za namene sklepov Sveta za sodelovanje o oblikovanju seznamov zaščitenih imen, predvidenih v členu 4(7) in členu 14(2)(a) Sporazuma o vzajemnem priznavanju, zaščiti in nadzoru nad imeni vin, bo stališče Skupnosti določil Svet, ki odloča s kvalificirano večino na predlog Komisije.2. Brez vpliva na odstavek 1 in za namene členov 13 in 14 Sporazuma o vzajemnem priznavanju, zaščiti in nadzoru nad imeni vin, Komisija v skladu s postopkom, navedenim v členu 6(2) tega sklepa, sprejme potrebne predpise za spremembo seznamov in Protokola k Sporazumu. Za vse ostale primere, ki sodijo v zgoraj navedene člene, bo stališče Skupnosti določila in predstavila Komisija.Člen 61. Komisiji pomaga Upravljalni odbor za vino, ustanovljen s členom 74 Uredbe (ES) št. 1493/1999.2. Kadar koli se navaja ta odstavek, veljata člena 4 in 7 Sklepa 1999/468/ES.Rok predviden v členu 4(3) Sklepa 1999/468/ES je en mesec.3. Odbor sprejme svoj poslovnik.Člen 71. Za namene sklepov Sveta za sodelovanje o oblikovanju seznamov zaščitenih označb, predvidenih v členu 4(5) in členu 14(2)(a) Sporazuma o vzajemnem priznavanju, zaščiti in nadzoru nad označbami žganih in aromatiziranih pijač, bo stališče Skupnosti določil Svet, ki odloča s kvalificirano večino na predlog Komisije.2. Brez vpliva na odstavek 1 in za namene členov 13 in 14 Sporazuma o vzajemnem priznavanju, zaščiti in nadzoru nad označbami žganih in aromatiziranih pijač, Komisija v skladu s postopkom, navedenim v členu 8(2) tega sklepa, sprejme potrebne predpise za spremembo seznamov in Protokola k Sporazumu. Za vse ostale primere, ki sodijo v zgoraj navedene člene, bo stališče Skupnosti določila in predstavila Komisija.Člen 81. Komisiji pomaga Odbor za izvajanje določb o žganih pijačah, ustanovljen s členom 13 Uredbe (EGS) št. 1576/89, in Odbor za izvajanje določb o aromatiziranih vinih, aromatiziranih pijačah na osnovi vina in aromatiziranih mešanih pijač iz vinskih proizvodov, ustanovljen s členom 12 Uredbe (EGS) št. 1601/91.2. Kadar koli se navaja ta odstavek, se uporabljata člena 5 in 7 Sklepa 1999/468/ES.Rok, predviden v členu 5(6) Sklepa 1999/468/ES, je en mesec.3. Odbora sprejmeta svoja poslovnika.Člen 9Ta sklep se objavi v Uradnem listu Evropskih skupnosti.V Bruslju, 3. decembra 2001Za SvetPredsednikF. Vandenbroucke[1] UL L 302, 19.10.1992, str. 1. Uredba, kakor je bila nazadnje spremenjena z Uredbo (ES) št. 2700/2000 (UL L 311, 12.12.2000, str. 17).[2] UL L 179, 14.7.1999, str. 1. Uredba, kakor je bila nazadnje spremenjena z Uredbo (ES) št. 2826/2000 (UL L 328, 23.12.2000, str. 2).[3] UL L 160, 12.6.1989, str. 1. Uredba, kakor je bila nazadnje spremenjena z Uredbo (ES) št. 3378/94 Evropskega parlamenta in Sveta (UL L 366, 31.12.1994, str. 1).[4] UL L 149, 14.6.1991, str. 1. Uredba, kakor je bila nazadnje spremenjena z Uredbo (ES) št. 2061/96 Evropskega parlamenta in Sveta (UL L 277, 30.10.1996, str. 1).[5] UL L 184, 17.7.1999, str. 23.--------------------------------------------------


title: 2008/624/ES: Sklep Sveta z dne 8. julija 2008 o imenovanju štirih francoskih članov in štirih francoskih nadomestnih članov Odbora regij

text:
               30.7.2008

               SL

               Uradni list Evropske unije

               L 201/68

      SKLEP SVETA

   z dne 8. julija 2008
   o imenovanju štirih francoskih članov in štirih francoskih nadomestnih članov Odbora regij
   (2008/624/ES)
   SVET EVROPSKE UNIJE JE –
   ob upoštevanju Pogodbe o ustanovitvi Evropske skupnosti in zlasti člena 263 Pogodbe,
   ob upoštevanju predloga francoske vlade,
   ob upoštevanju naslednjega:

               (1)

               Svet je 24. januarja 2006 sprejel Sklep 2006/116/ES o imenovanju članov in nadomestnih članov Odbora regij za obdobje od 26. januarja 2006 do 25. januarja 2010 (1).

               (2)

               Zaradi smrti g. Raymonda FORNIJA se je sprostilo mesto enega člana Odbora regij. Zaradi izteka mandata g. Jeana PUECHA, ga. Juliette SOULABAILLE in g. Michela THIERSA so se sprostila tri mesta članov Odbora. Zaradi izteka mandata ga. Carole JORDA-DEDIEU in g. Jean-Pierra TEISSEIREJA sta se sprostili dve mesti nadomestnih članov Odbora. Zaradi imenovanja g. Pierra HUGONA in g. Christopha ROUILLONA za člana Odbora regij sta se sprostili dve mesti nadomestnih članov –

         SKLENIL:
   Člen 1
   Za preostanek mandata, ki se izteče 25. januarja 2010, se v Odbor regij imenujejo:

               (a)

               za člana:

                           —

                           g. Pierre HUGON, Vice-président du Conseil général de la Lozère (menjava mandata),

                           —

                           g. Pierre MAILLE, Président du Conseil général du Finistère,

                           —

                           g. René SOUCHON, Président du Conseil régional d’Auvergne,

                           —

                           g. Christophe ROUILLON, Maire de Coulaines (menjava mandata),
                           in

               (b)

               za nadomestne člane:

                           —

                           g. Jean-Michel DACLIN, Adjoint au Maire de Lyon,

                           —

                           ga. Rose-Marie FALQUE, Maire d’Azerailles,

                           —

                           ga. Rachel PAILLARD, Maire de Bouzy,

                           —

                           g. Jean-Louis TOURENNE, Président du Conseil général d’Ille et Vilaine

         Člen 2
   Ta sklep začne učinkovati na dan sprejetja.

      V Bruslju, 8. julija 2008

            Za Svet

            Predsednica

         C. LAGARDE

      (1)  UL L 56, 25.2.2006, str. 75.


title: 2004/521/ES:Sklep Sveta z dne 21. junija 2004 o spremembi Sklepa 2003/893/ES o trgovini z nekaterimi jeklenimi izdelki med Evropsko skupnostjo in Ukrajino

text:
               26.6.2004

               SL

               Uradni list Evropske unije

               L 227/35

      SKLEP SVETA

   z dne 21. junija 2004
   o spremembi Sklepa 2003/893/ES o trgovini z nekaterimi jeklenimi izdelki med Evropsko skupnostjo in Ukrajino
   (2004/521/ES)
   SVET EVROPSKE UNIJE JE –
   ob upoštevanju Pogodbe o ustanovitvi Evropske skupnosti, zlasti člena 133 Pogodbe,
   ob upoštevanju naslednjega:

               (1)

               Od 1. maja 2004 Evropska unija vključuje deset novih držav članic, ki so: Ciper, Češka, Estonija, Madžarska, Litva, Latvija, Malta, Poljska, Slovenija in Slovaška. Akt o pristopu 2003 v svojem členu 6(8) določa, da se količinske omejitve, ki jih Skupnost uporablja za uvoz jeklenih izdelkov, prilagodijo na podlagi uvoza novih držav članic v zadnjih letih.

               (2)

               S Sklepom 2003/893/ES (1) je Svet sprejel količinske omejitve na uvoz nekaterih jeklenih izdelkov s poreklom iz Ukrajine v Skupnost.

               (3)

               Ker pogajanja z Ukrajino o sklenitvi dvostranskega Sporazuma o jeklu še niso končana in na podlagi tretjega pododstavka člena 6(8) Akta o pristopu 2003 je treba predvideti zvišanje obstoječih količinskih omejitev, da se zagotovi ohranitev tradicionalne trgovine po širitvi Evropske unije. To zvišanje temelji na povprečju uvoza zadevnih jeklenih izdelkov s strani novih držav članic v letih 2000, 2001 in 2002, prilagojenem po načelu časovne porazdelitve, saj začne širitev veljati 1. maja 2004, in nadalje prilagojenem za enak faktor znižanja 30 %, kot se že uporablja za sprejete količinske omejitve, ki so posledica ovir pri izvozu železovih ostankov, ki jih je uvedla Ukrajina. Te količinske omejitve se bodo po potrebi nadalje spremenile po sklenitvi Sporazuma.

               (4)

               Prilogo II k Sklepu Sveta 2003/893/ES je zato treba spremeniti –

         SKLENIL:
   Člen 1
   Priloga II k Sklepu 2003/893/ES se nadomesti s Prilogo k temu sklepu.
   Člen 2
   Ta sklep začne veljati tretji dan po objavi v Uradnem listu Evropske unije.

      V Luksemburgu, 21. junija 2004

            Za Svet

            Predsednik

         J. WALSH

      (1)  UL L 333, 20.12.2003, str. 84.

      PRILOGA
      „
            PRILOGA II
            KOLIČINSKE OMEJITVE – UKRAJINA

                        (tone)

                        Leto
                        Izdelki

                        2004

                        SA Ploščati izdelki

                        SA1 Svitki

                        62 037

                        SA2 Debela pločevina

                        200 104

                        SA3 Drugi ploščati izdelki

                        66 608

                        SB Profilni izdelki

                        SB1 Nosilci

                        12 481

                        SB2 Valjana žica

                        66 828

                        SB3 Drugi profilni izdelki

                        122 170

                  “


title: Sklep Sveta 2012/225/SZVP z dne 26. aprila 2012 o spremembi Sklepa 2010/232/SZVP o podaljšanju omejevalnih ukrepov proti Burmi/Mjanmaru

text:
               27.4.2012

               SL

               Uradni list Evropske unije

               L 115/25

         SKLEP SVETA 2012/225/SZVP
   z dne 26. aprila 2012
   o spremembi Sklepa 2010/232/SZVP o podaljšanju omejevalnih ukrepov proti Burmi/Mjanmaru
   SVET EVROPSKE UNIJE JE –
   ob upoštevanju Pogodbe o Evropski uniji in zlasti člena 29 Pogodbe,
   ob upoštevanju naslednjega:

               (1)

               Svet je 26. aprila 2010 sprejel Sklep 2010/232/SZVP (1).

               (2)

               Unija s spoštovanjem in občudovanjem spremlja zgodovinske spremembe v Burmi/Mjanmaru v zadnjem letu ter se zavzema, da bi se širokopotezne reforme nadaljevale v vse tesnejšem sodelovanju z akterji politike in civilne družbe. Unija pozdravlja konkretne ukrepe, ki so se sprejeli za doseganje navedenega.

               (3)

               Ob upoštevanju opisanega ter kot način odobravanja in spodbujanja procesa reform bi bilo treba začasno odložiti omejevalne ukrepe z izjemo embarga na orožje in embarga na opremo, ki bi se lahko uporabljala za notranjo represijo, zato bi ta dva embarga morala ostati še naprej.

               (4)

               Sklep 2010/232/SZVP bi bilo treba ustrezno spremeniti –

         SPREJEL NASLEDNJI SKLEP:
   Člen 1
   Člen 15 Sklepa 2010/232/SZVP se nadomesti z naslednjim besedilom:

      „Člen 15
      1.   Ta sklep začne veljati na dan sprejetja.
      2.   Ta sklep se uporablja do 30. aprila 2013.
      3.   Ukrepi iz členov 3 do 13a se začasno odložijo do 30. aprila 2013.“.

   Člen 2
   Osebe, naštete v Prilogi, se umaknejo iz seznama oseb v delu J Priloge II k Sklepu 2010/232/SZVP.
   Člen 3
   Ta sklep začne veljati na dan sprejetja.

      V Luxembourgu, 26. aprila 2012

            Za Svet

            Predsednik

         M. BØDSKOV

      (1)  UL L 105, 27.4.2010, str. 22.

      PRILOGA

         Osebe iz člena 2

                  1.

                  Thidar Zaw

                  2.

                  Pye Phyo Tay Za

                  3.

                  Ohn

                  4.

                  Shwe Shwe Lin

                  5.

                  Nan Than Htwe tudi Nan Than Htay

                  6.

                  Nang Lang Kham tudi Nan Lan Khan

                  7.

                  Lo Hsing-han

                  8.

                  San San Kywe

                  9.

                  Nandar Hlaing

                  10.

                  Aye Aye Maw

                  11.

                  Nan Mauk Loung Sai tudi Nang Mauk Lao Hsai

                  12.

                  Than Than Nwe

                  13.

                  Nay Soe

                  14.

                  Theint Theint Soe

                  15.

                  Sabai Myaing

                  16.

                  Htin Htut

                  17.

                  Htay Htay Khine (Khaing)

                  18.

                  Sandar Tun

                  19.

                  Aung Zaw Naing

                  20.

                  Mi Mi Khaing

                  21.

                  Moe Mya Mya

                  22.

                  Thurane Aung tudi Christopher Aung, Thurein Aung

                  23.

                  Khin Phyone

                  24.

                  Nyunt Nyunt Oo

                  25.

                  Myint Myint Aye

                  26.

                  Min Thein tudi Ko Pauk

                  27.

                  Tin Tin Latt

                  28.

                  Wut Yi Oo

                  29.

                  stotnik Htun Zaw Win

                  30.

                  Yin Thu Aye

                  31.

                  Yi Phone Zaw


title: Sklep Sveta (SZVP) 2016/2144 z dne 6. decembra 2016 o spremembi Sklepa 2013/255/SZVP o omejevalnih ukrepih proti Siriji

text:
               7.12.2016

               SL

               Uradni list Evropske unije

               L 332/22

         SKLEP SVETA (SZVP) 2016/2144
   z dne 6. decembra 2016
   o spremembi Sklepa 2013/255/SZVP o omejevalnih ukrepih proti Siriji
   SVET EVROPSKE UNIJE JE –
   ob upoštevanju Pogodbe o Evropski uniji in zlasti člena 29 Pogodbe,
   ob upoštevanju Sklepa Sveta 2013/255/SZVP z dne 31. maja 2013 o omejevalnih ukrepih proti Siriji (1),
   ob upoštevanju predloga visokega predstavnika Unije za zunanje zadeve in varnostno politiko,
   ob upoštevanju naslednjega:

               (1)

               Svet je 31. maja 2013 sprejel Sklep 2013/255/SZVP.

               (2)

               Zaradi neprekinjene humanitarne krize v Siriji in ključne vloge akterjev Unije pri odzivanju na humanitarne potrebe sirskega prebivalstva je pomembno nadaljevati dejavnosti za humanitarno in civilno pomoč v Siriji. Nakup goriva je operativna zahteva za zagotavljanje humanitarne pomoči ali pomoči civilnemu prebivalstvu v Siriji. Razvoj operativnih dogodkov v Siriji kaže, da je trenutna ureditev izdajanja dovoljenj za nakup goriva v Siriji premalo praktična.

               (3)

               Zato je treba spremeniti odstopanja od omejitev nakupa ali prevoza naftnih derivatov za namene humanitarne in civilne pomoči v Siriji, da bi zagotovili sistem dovoljenj, ki bi bil bolj prilagojen operativnim pogojem.

               (4)

               Poleg tega in v isti namen je treba spremeniti tudi humanitarno odstopanje od omejitev v zvezi z zamrznitvijo sredstev in gospodarskih virov.

               (5)

               Te spremembe na noben način ne vplivajo na skladnost z Uredbo Sveta (ES) št. 2580/2001 (2), Uredbo Sveta (ES) št. 881/2002 (3) in Uredbo Sveta (EU) 2016/1686 (4).

               (6)

               Za izvajanje nekaterih ukrepov je potrebno nadaljnje ukrepanje Unije.

               (7)

               Sklep 2013/255/SZVP bi bilo treba ustrezno spremeniti –

         SPREJEL NASLEDNJI SKLEP:
   Člen 1
   Sklep 2013/255/SZVP se spremeni:

               1.

               v členu 5 se dodata naslednja odstavka:
               „3.   Prepovedi iz odstavkov 1 in 2 se ne uporabljajo za nakup ali prevoz naftnih derivatov v Siriji ali za s tem povezano zagotavljanje financiranja ali finančne pomoči, ki ga izvajajo javni organi oziroma pravne osebe ali subjekti, ki prejemajo javna sredstva Unije ali držav članic za zagotavljanje humanitarne pomoči v Siriji ali pomoči civilnemu prebivalstvu v Siriji, kadar takšne derivate kupujejo ali prevažajo izključno za namen zagotavljanja humanitarne pomoči v Siriji ali pomoči civilnemu prebivalstvu v Siriji.
               4.   Prepovedi iz odstavkov 1 in 2 se ne uporabljajo za nakup naftnih derivatov s strani diplomatskih ali konzularnih predstavništev, kadar se ti derivati kupijo ali prevažajo za uradne potrebe predstavništva.“;

               2.

               člen 6 se nadomesti z naslednjim:
               „Člen 6
               1.   Zaradi pomoči civilnemu prebivalstvu v Siriji v primerih, ki niso zajeti v členu 5(3), in z odstopanjem od člena 5(1) in (2) lahko pristojni organi države članice pod splošnimi in posebnimi pogoji, kot se jim zdi primerno, odobrijo nakup ali prevoz naftnih derivatov v Siriji ter zagotavljanje s tem povezanega financiranja ali finančne pomoči, če so izpolnjeni naslednji pogoji:

                           (a)

                           zadevne dejavnosti so namenjene izključno zagotavljanju humanitarne pomoči v Siriji ali pomoči civilnemu prebivalstvu v Siriji in

                           (b)

                           zadevne dejavnosti niso v nasprotju s prepovedmi, določenimi v tem sklepu.

                     2.   Zadevna država članica druge države članice in Komisijo obvesti o vseh odobritvah, izdanih na podlagi tega člena v dveh tednih od vsake odobritve. V primeru odobritev na podlagi odstavka 1 obvestilo vsebuje podrobnosti o odobrenem subjektu in njegovih humanitarnih dejavnostih v Siriji.“;

               3.

               v členu 28(6) se točka (e) črta;

               4.

               vstavi se naslednji člen:
               „Člen 28a
               1.   Prepoved iz člena 28(5) se ne uporablja za sredstva ali gospodarske vire, ki jih fizičnim ali pravnim osebam in subjektom, navedenim v prilogah I in II, dajo na razpolago javni organi oziroma pravne osebe ali subjekti, ki prejemajo javna sredstva za zagotavljanje humanitarne pomoči v Siriji ali pomoči civilnemu prebivalstvu v Siriji, kadar je zagotavljanje takšnih sredstev ali ekonomskih virov v skladu s členom 5(3).
               2.   V primerih, ki niso zajeti v odstavku 1 tega člena, in z odstopanjem od člena 28(5) lahko pristojni organi države članice pod splošnimi in posebnimi pogoji, kot se jim zdi primerno, odobrijo, da se nekatera sredstva ali gospodarski viri dajo na razpolago, potem ko ugotovijo, da je dajanje na razpolago zadevnih sredstev ali gospodarskih virov potrebno izključno za namen zagotavljanja humanitarne pomoči v Siriji ali pomoči civilnemu prebivalstvu v Siriji.
               3.   Prepoved iz člena 28(5) se ne uporablja za sredstva ali gospodarske vire, ki jih fizičnim ali pravnim osebam oziroma subjektom iz prilog I in II dajo na razpolago diplomatska ali konzularna predstavništva, kadar je zagotavljanje takih sredstev ali gospodarskih virov v skladu s členom 5(4).
               4.   Z odstopanjem od člena 28(1) in (2) lahko pristojni organi držav članic pod splošnimi in posebnimi pogoji, ki se jim zdijo primerni, odobrijo sprostitev nekaterih zamrznjenih sredstev ali gospodarskih virov potem, ko so ugotovili, da so zadevna sredstva ali gospodarski viri potrebni izključno za namen zagotavljanja humanitarne pomoči v Siriji ali pomoči civilnemu prebivalstvu v Siriji. Sredstva ali gospodarski viri se sprostijo za ZN zaradi zagotavljanja ali lajšanja zagotavljanja pomoči v Siriji v skladu z načrtom za humanitarno pomoč Siriji ali s katerim koli načrtom, ki ga nasledi, ki ga usklajujejo ZN.
               5.   Zadevna država članica v dveh tednih od izdaje odobritve druge države članice in Komisijo obvesti o vseh odobritvah, izdanih na podlagi odstavkov 2 in 4.“

         Člen 2
   Ta sklep začne veljati dan po objavi v Uradnem listu Evropske unije.

      V Bruslju, 6. decembra 2016

            Za Svet

            Predsednik

         P. KAŽIMÍR

      (1)  UL L 147, 1.6.2013, str. 14.

      (2)  Uredba Sveta (ES) št. 2580/2001 z dne 27. decembra 2001 o posebnih omejevalnih ukrepih za nekatere osebe in subjekte zaradi boja proti terorizmu (UL L 344, 28.12.2001, str. 70).

      (3)  Uredba Sveta (ES) št. 881/2002 z dne 27. maja 2002 o posebnih omejevalnih ukrepih za nekatere osebe in subjekte, povezane z organizacijama ISIL (Daiš) in Al-Kaida (UL L 139, 29.5.2002, str. 9).

      (4)  Uredba Sveta (EU) 2016/1686 z dne 20. septembra 2016 o dodatnih omejevalnih ukrepih proti ISIL (Daiš) in Al-Kaidi ter fizičnim ali pravnim osebam, subjektom ali organom, ki so z njima povezani (UL L 255, 21.9.2016, str. 1).


title: Sklep Sveta z dne 21. decembra 1999 o začasni uporabi Sporazuma v obliki izmenjave pisem med Evropsko skupnostjo in Ukrajino spremembi Sporazuma med Evropsko skupnostjo in Ukrajino o trgovini s tekstilnimi izdelki

text:
Pomembno pravno obvestilo

|

31999D0871

Uradni list L 337 , 30/12/1999 str. 0043 - 0043

		Sklep Svetaz dne 21. decembra 1999o začasni uporabi Sporazuma v obliki izmenjave pisem med Evropsko skupnostjo in Ukrajino spremembi Sporazuma med Evropsko skupnostjo in Ukrajino o trgovini s tekstilnimi izdelki(1999/871/ES)SVET EVROPSKE UNIJE JEob upoštevanju Pogodbe o ustanovitvi Evropske skupnosti in zlasti člena 113 v zvezi s členom 300(2) prvim stavkom te pogodbe,ob upoštevanju predloga Komisije,ob upoštevanju naslednjega:(1) Komisija je v imenu Skupnosti spogajala Sporazum v obliki izmenjave pisem med Evropsko skupnostjo in Ukrajino o spremembi Sporazuma med Evropsko skupnostjo in Ukrajino o trgovini s tekstilnimi izdelki.(2) Ta sporazum v obliki izmenjave pisem naj se ob upoštevanju določb o povečanju kvot leta 1999 začasno uporablja do končanja postopkov, potrebnih za sklenitev, ob upoštevanju vzajemne začasne uporabe s strani Ukrajine,SKLENIL:Člen 1Ta sporazum v obliki izmenjave pisem med Evropsko skupnostjo in Ukrajino o spremembi Sporazuma med Evropsko skupnostjo in Ukrajino o trgovini s tekstilnimi izdelki se uporablja začasno, do njegove uradne sklenitve in ob upoštevanju vzajemne začasne uporabe Sporazuma s strani Ukrajine [1].Besedilo Sporazuma je priloženo temu sklepu.Člen 2Ta sklep se objavi v Uradnem listu Evropskih skupnosti.Veljati začne dan po objavi v Uradnem listu.V Bruslju, 21. decembra 1999Za SvetPredsednikT. Halonen[1] Dan začetka začasne uporabe bo objavljen v Uradnem listu Evropskih skupnosti, serija C.--------------------------------------------------


title: Sklep Sveta (SZVP) 2016/476 z dne 31. marca 2016 o spremembi Sklepa 2013/183/SZVP o omejevalnih ukrepihproti Demokratični ljudski republiki Koreji

text:
               1.4.2016

               SL

               Uradni list Evropske unije

               L 85/38

         SKLEP SVETA (SZVP) 2016/476
   z dne 31. marca 2016
   o spremembi Sklepa 2013/183/SZVP o omejevalnih ukrepihproti Demokratični ljudski republiki Koreji
   SVET EVROPSKE UNIJE JE –
   ob upoštevanju Pogodbe o Evropski uniji in zlasti člena 29 Pogodbe,
   ob upoštevanju predloga visokega predstavnika Unije za zunanje zadeve in varnostno politiko,
   ob upoštevanju naslednjega:

               (1)

               Svet je 22. aprila 2013 sprejel Sklep 2013/183/SZVP (1), s katerim sta bili med drugim uveljavljeni resoluciji Varnostnega sveta Združenih narodov (RVSZN) 1718 (2006), 1874 (2009), 2087 (2013) in 2094 (2013).

               (2)

               Varnostni svet ZN je 2. marca 2016 sprejel RVSZN 2270 (2016), v kateri je izrazil globoko zaskrbljenost zaradi jedrskega poskusa, ki ga je Demokratična ljudska republika Koreja (DLRK) izvedla 6. januarja 2016 in pomeni kršitev zadevnih resolucij VS ZN, dodatno obsodil izstrelitev, ki jo je DLRK izvedla 7. februarja 2016 in pri kateri je bila uporabljena tehnologija balističnih izstrelkov, s tem pa so bile hudo kršene zadevne resolucije VS ZN, ter ugotovil, da še vedno obstaja očitna grožnja mednarodnemu miru in varnosti v regiji, pa tudi zunaj nje.

               (3)

               RVSZN 2270 (2016), v kateri je izražena velika zaskrbljenost, da je DLRK s prodajo orožja ustvarila prihodke, ki jih namenja za izdelovanje jedrskega orožja in balističnih izstrelkov, določa, da naj bi omejitve v zvezi z orožjem zajemale vse vrste orožja ter ves povezan material, vključno z osebnim in lahkim orožjem ter povezanim materialom. RVSZN 2270 (2016) poleg tega še razširja prepoved prenašanja in nabavljanja vseh predmetov, ki bi lahko prispevali k razvoju operativnih zmogljivosti oboroženih sil v DLRK ali k izvozu, s katerim se podpirajo ali krepijo operativne zmogljivosti oboroženih sil drugih držav članic zunaj DLRK.

               (4)

               V RVSZN 2270 (2016) je določeno, da prepoved nabave tehnične pomoči v zvezi z orožjem državam članicam prepoveduje, da bi za namen vojaškega, paravojaškega ali policijskega usposabljanja gostile mentorje, svetovalce ali druge uradnike.

               (5)

               RVSZN 2270 (2016) potrjuje, da prepoved prenašanja, nabavljanja in zagotavljanja s tem povezane tehnične pomoči v zvezi z določenim blagom velja tudi za pošiljanje predmetov v DLRK ali iz nje za popravilo, servisiranje, remont, preskušanje, dekompiliranje in trženje, ne glede na to, ali to vključuje prenos lastništva ali nadzora, ter poudarja, da se bodo ukrepi prepovedi izdajanja vizumov uporabljali tudi za vse osebe, ki potujejo zaradi navedenih namenov.

               (6)

               RVSZN 2270 (2016) razširja seznam oseb in subjektov, za katere veljajo zamrznitev sredstev in ukrepi prepovedi izdajanja vizumov, ter določa, da se zamrznitev sredstev uporablja za subjekte vlade DLRK ali Delavske stranke Koreje, če posamezna država članica ugotovi, da so povezani s programi DLRK v zvezi z jedrskim orožjem ali balističnimi izstrelki ali drugimi dejavnostmi, prepovedanimi na podlagi ustreznih resolucij VS ZN.

               (7)

               RVSZN 2270 (2016), v kateri je izražena zaskrbljenost, da DLRK zlorablja privilegije in imunitete, ki jih ima na podlagi dunajskih konvencij o diplomatskih in konzularnih odnosih, določa tudi dodatne ukrepe, s katerimi se diplomatom ali vladnim predstavnikom iz DLRK ali posameznikom iz tretjih držav prepreči, da delujejo v imenu ali po navodilih določenih oseb ali subjektov ali da sodelujejo pri prepovedanih dejavnostih.

               (8)

               V RVSZN 2270 (2016) je nadalje pojasnjena obveznost držav članic, v skladu s katero preprečujejo, da bi se državljani DLRK udeleževali specializiranega usposabljanja v določenih občutljivih strokah.

               (9)

               RVSZN 2270 (2016) razširja tudi področje uporabe ukrepov, ki se uporabljajo v prometnem in finančnem sektorju.

               (10)

               RVSZN 2270 (2016) prepoveduje nabavo nekaterih rud in izvoz letalskega goriva.

               (11)

               RVSZN 2270 (2016) nadalje razširja prepovedi zagotavljanja finančne podpore trgovanju z DLRK.

               (12)

               V RVSZN 2270 (2016) se opozarja, da je Projektna skupina za finančno ukrepanje pozvala države, naj izvajajo okrepljeno primerno skrbnost in učinkovite protiukrepe za zaščito svojih jurisdikcij pred nezakonitimi finančnimi dejavnostmi DLRK, države članice pa poziva, naj uresničujejo priporočilo št. 7 Projektne skupine za finančno ukrepanje, pojasnjevalno opombo k temu priporočilu in povezane smernice za učinkovito izvajanje ciljnih finančnih sankcij, povezanih s širjenjem orožja.

               (13)

               RVSZN 2270 (2016) prav tako poudarja, da naj ukrepi, uvedeni s to resolucijo, ne bi imeli negativnih humanitarnih posledic za civilno prebivalstvo v DLRK ali negativno vplivali na dejavnosti, ki niso prepovedane z ustreznimi resolucijami VS ZN, pa tudi ne na delo mednarodnih organizacij in nevladnih organizacij, ki izvajajo dejavnosti pomoči in humanitarne dejavnosti v DLRK v korist tamkajšnjega civilnega prebivalstva.

               (14)

               RVSZN 2270 (2016) izraža zavezanost ZN miroljubni, diplomatski in politični rešitvi razmer, ponovno potrjuje podporo šeststranskim pogovorom in poziva k ponovnemu zagonu teh pogovorov.

               (15)

               RVSZN 2270 (2016) potrjuje, da se ukrepi DLRK nenehno pregledujejo in da je VS ZN pripravljen okrepiti, spremeniti, začasno prekiniti ali ukiniti ukrepe, kakor bi bilo potrebno zaradi spoštovanja zavez s strani DLRK, ter je odločen sprejeti nadaljnje pomembne ukrepe, če bi DLRK izvedla nadaljnji jedrski poskus ali izstrelitev.

               (16)

               Za izvajanje določenih ukrepov iz tega sklepa je potrebno nadaljnje ukrepanje Unije.

               (17)

               Sklep 2013/183/SZVP bi bilo zato treba ustrezno spremeniti –

         SPREJEL NASLEDNJI SKLEP:
   Člen 1
   Sklep 2013/183/SZVP se spremeni:

               (1)

               v členu 1(1) se točka (e) nadomesti z naslednjim:

                           „(e)

                           vsi drugi predmeti, ki bi lahko prispevali k programom DLRK, povezanim z jedrskim orožjem ali balističnimi izstrelki ali drugim orožjem za množično uničevanje, dejavnostim, prepovedanim na podlagi RVSZN 1718 (2006), 1874 (2009), 2087 (2013), 2094 (2013) ali 2270 (2016) ali na podlagi tega sklepa, ali k izogibanju ukrepom, uvedenim z navedenimi resolucijami VS ZN ali s tem sklepom. Unija sprejme potrebne ukrepe, da se določijo zadevni predmeti, ki se jih zajame s to določbo.“;

               (2)

               v členu 1(1) se doda naslednja točka:

                           „(f)

                           vsi drugi predmeti, razen hrane ali zdravil, če država članica ugotovi, da bi lahko neposredno prispevali k razvoju operativnih zmogljivosti oboroženih sil DLRK ali k izvozu, s katerim se podpirajo ali krepijo operativne zmogljivosti oboroženih sil druge države zunaj DLRK.“;

               (3)

               vstavi se naslednji člen:
               „Člen 1a
               1.   Ukrepi, ki jih uvaja točka (f) člena 1(1), se ne uporabljajo za dobavo, prodajo ali prenos predmetov ali njihovo nabavo, če:

                           (a)

                           država članica ugotovi, da se take dejavnosti izvajajo izključno v humanitarne namene ali izključno za namene preživetja, ki jih osebe ali subjekti DLRK ne bodo uporabljali, da bi ustvarili prihodke, in da tudi niso povezane z nobeno dejavnostjo, prepovedano na podlagi RVSZN 1718 (2006), 1874 (2009), 2087 (2013), 2094 (2013), 2270 (2016) ali tega sklepa, pod pogojem, da država članica o taki nameri vnaprej uradno obvesti Odbor za sankcije ter ga tudi obvesti o ukrepih, sprejetih za preprečevanje spremembe namena zadevnega predmeta za takšne druge namene, ali

                           (b)

                           Odbor za sankcije za vsak primer posebej ugotovi, da določena dobava, prodaja ali prenos ne bi bil v nasprotju s cilji RVSZN 1718 (2006), 1874 (2009), 2087 (2013), 2094 (2013) ali 2270 (2016).“;

               (4)

               vstavi se naslednji člen:
               „Člen 2a
               Nabava zlata, titanove in vanadijeve rude ter redkih zemeljskih rudnin v DLRK, s strani državljanov držav članic ali z uporabo plovil ali zrakoplovov držav članic pod njihovo zastavo, je prepovedana, ne glede na to, ali izvirajo z ozemlja DLRK ali ne. Unija sprejme potrebne ukrepe, da se določijo zadevni predmeti, ki se jih zajame s to določbo.“;

               (5)

               vstavita se naslednja člena:
               „Člen 4a
               1.   Nabava premoga, železa in železove rude v DLRK, s strani državljanov držav članic ali z uporabo plovil ali zrakoplovov držav članic pod njihovo zastavo, je prepovedana, ne glede na to, ali izvirajo z ozemlja DLRK ali ne. Unija sprejme potrebne ukrepe, da se določijo zadevni predmeti, ki se jih zajame s to določbo.
               2.   Odstavek 1 se ne uporablja za premog, za katerega država članica, ki ga je nabavila, na podlagi verodostojnih informacij potrdi, da izvira zunaj DLRK in se je prevažal prek ozemlja DLRK izključno za izvoz iz pristanišča v Rajinu (Rasonu), pod pogojem, da država članica o tem vnaprej uradno obvesti Odbor za sankcije in da takšne transakcije niso povezane z ustvarjanjem prihodka za programe DLRK, povezane z jedrskim orožjem ali balističnimi izstrelki, ali za druge dejavnosti, prepovedane na podlagi RVSZN 1718 (2006), 1874 (2009), 2087 (2013), 2094 (2013) ali 2270 (2016) ali tega sklepa.
               3.   Odstavek 1 se ne uporablja za transakcije, za katere se ugotovi, da se izvajajo izključno za namene preživetja in da niso povezane z ustvarjanjem prihodka za programe DLRK, povezane z jedrskim orožjem ali balističnimi izstrelki, ali z drugimi dejavnostmi, prepovedanimi na podlagi RVSZN 1718 (2006), 1874 (2009), 2087 (2013), 2094 (2013) ali 2270 (2016) ali tega sklepa.
               Člen 4b
               1.   Prodaja ali dobava letalskega goriva, vključno z letalskim bencinom, petrolejskim reaktivnim gorivom, kerozinskim reaktivnim gorivom in kerozinskim raketnim gorivom, v DLRK s strani državljanov držav članic ali z ozemlja držav članic ali z uporabo plovil ali zrakoplovov držav članic pod njihovo zastavo je prepovedana ne glede na to, ali izvira z ozemlja držav članic ali ne.
               2.   Odstavek 1 se ne uporablja, če Odbor za sankcije izjemoma za vsak primer posebej vnaprej odobri prevoz takih proizvodov v DLRK za preverjene osnovne humanitarne potrebe in ob upoštevanju posebnih dogovorov za učinkovito spremljanje njihove dobave in uporabe.
               3.   Odstavek 1 se ne uporablja za prodajo ali dobavo letalskega goriva civilnim potniškim zrakoplovom zunaj DLRK izključno za porabo na letu v DLRK in povratnem letu.“;

               (6)

               člen 5 se nadomesti z naslednjim:
               „Člen 5
               Države članice ne zagotavljajo javne in zasebne finančne podpore za trgovanje z DLRK, vključno z dodelitvijo kreditov, jamstev ali zavarovanj za izvoz svojim državljanom ali subjektom, ki se ukvarjajo s takšnim trgovanjem, kadar bi taka finančna podpora lahko prispevala k programom ali dejavnostim DLRK, povezanim z jedrskim orožjem, balističnimi izstrelki ali drugim orožjem za množično uničevanje, ali k drugim dejavnostim, prepovedanim na podlagi RVSZN 1718 (2006), 1874 (2009), 2087 (2013), 2094 (2013) ali 2270 (2016) ali na podlagi tega sklepa, ali k izogibanju ukrepom, sprejetim z resolucijami VS ZN ali s tem sklepom.“;

               (7)

               v členu 7 se odstavek 1 nadomesti z naslednjim:
               „1.   Da se prepreči zagotavljanje finančnih storitev ali prenos kakršnega koli finančnega ali drugega premoženja ali virov, vključno z večjimi količinami gotovine, na ozemlje držav članic, prek ali z njega ali s strani državljanov držav članic ali subjektov, ustanovljenih v skladu z njihovo zakonodajo, ali oseb ali finančnih institucij pod njihovo pristojnostjo ali prav tem, ki bi lahko prispevali k programom DLRK, povezanim z jedrskim orožjem, balističnimi izstrelki ali drugim orožjem za množično uničevanje, ali k drugim dejavnostim, prepovedanim na podlagi RVSZN 1718 (2006), 1874 (2009), 2087 (2013), 2094 (2013) ali 2270(2016) ali na podlagi tega sklepa ali k izogibanju ukrepom, sprejetim z resolucijami VS ZN ali s tem sklepom, države članice v skladu z nacionalnimi organi in zakonodajo pozorneje spremljajo dejavnosti finančnih institucij v njihovi pristojnosti:

                           (a)

                           bank s sedežem v DLRK;

                           (b)

                           podružnic in hčerinskih družb bank s sedežem v DLRK, ki spadajo v pristojnost držav članic, kakor so navedene v Prilogi IV;

                           (c)

                           podružnic in hčerinskih družb bank s sedežem v DLRK, ki ne spadajo v pristojnost držav članic, kakor so navedene v Prilogi V ter

                           (d)

                           finančnih subjektov, ki nimajo sedeža v DLRK niti ne spadajo v pristojnost držav članic, vendar jih nadzirajo osebe in subjekti s sedežem v DLRK,kakor so navedeni v Prilogi V,

                     da bi se izognili takim dejavnostim, ki bi lahko prispevale k programom ali dejavnostim DLRK, povezanim z jedrskim orožjem, balističnimi izstrelki ali drugim orožjem za množično uničevanje.“;

               (8)

               člen 8 se nadomesti z naslednjim:
               „Člen 8
               1.   Na ozemlju držav članic je prepovedano odpiranje podružnic, hčerinskih družb ali predstavništev bank DLRK, vključno s centralno banko DLRK, njenimi podružnicami in hčerinskimi družbami, ter drugih finančnih ustanov iz člena 7(1).
               2.   Obstoječe podružnice, hčerinske družbe in predstavništva se zaprejo v devetdesetih dneh od sprejetja RVSZN 2270 (2016).
               3.   Bankam DLRK, vključno s centralno banko DLRK, njenim podružnicam in hčerinskim družbam ter drugim finančnim ustanovam iz člena 7(1) je prepovedano:

                           (a)

                           ustanavljanje novih skupnih podjetij z bankami pod pristojnostjo držav članic;

                           (b)

                           imeti lastniški delež v bankah pod pristojnostjo držav članic;

                           (c)

                           sklepanje ali vzdrževanje korespondenčnih bančnih odnosov z bankami pod pristojnostjo držav članic;

                     razen če je transakcije iz odstavkov (a), (b) in (c) vnaprej odobril Odbor za sankcije.
               4.   Obstoječa skupna podjetja, lastniški deleži in korespondenčni bančni odnosi z bankami DLRK se prekinejo v devetdesetih dneh od sprejetja RVSZN 2270 (2016).
               5.   Finančnim institucijam na ozemlju držav članic ali pod njihovo pristojnostjo je prepovedano odpiranje predstavništev, hčerinskih družb, podružnic ali bančnih računov v DLRK.
               6.   Obstoječa predstavništva, hčerinske družbe ali bančni računi v DLRK se zaprejo v devetdesetih dneh od sprejetja RVSZN 2270 (2016), če ima zadevna država članica verodostojne informacije, na podlagi katerih utemeljeno sumi, da bi lahko takšne finančne storitve prispevale k programom DLRK, povezanim z jedrskim orožjem ali balističnimi izstrelki, ali k drugim dejavnostim, prepovedanim na podlagi RVSZN 1718 (2006), 1874 (2009), 2087 (2013), 2094 (2013) ali 2270 (2016).
               7.   Odstavek 6 se ne uporablja, če Odbor za sankcije za vsak primer posebej ugotovi, da so takšna predstavništva, hčerinske družbe ali bančni računi potrebni za zagotavljanje humanitarne pomoči ali za dejavnosti diplomatskih predstavništev v DLRK, v skladu z Dunajsko konvencijo o diplomatskih odnosih, ali za dejavnosti Združenih narodov ali njihovih specializiranih agencij ali z njimi povezanih organizacij ali za katere koli druge namene, združljive z RVSZN 1718 (2006), 1874 (2009), 2087 (2013), 2094 (2013) ali 2270 (2016).“;

               (9)

               v členu 10 se odstavek 1 nadomesti z naslednjim:
               „1.   Države članice v skladu z nacionalnimi organi in zakonodajo ter skladno z mednarodnim pravom, vključno z dunajskimi konvencijami o diplomatskih in konzularnih odnosih, na svojem ozemlju, tudi na letališčih, v morskih pristaniščih in prostotrgovinskih območjih, pregledajo ves tovor, ki je namenjen v DLRK ali od tam prihaja, tovor, ki prečka njihovo ozemlje, ali ki ga posredujejo ali zagotavljajo DLRK ali njeni državljani ali osebe ali subjekti, ki delujejo v njihovem imenu ali po njihovih navodilih, ali subjekti, ki jih imajo v lasti ali jih nadzorujejo, ali osebe ali subjekti iz Priloge I, ali tovor, ki se prevaža z zrakoplovi ali pomorskimi plovili pod zastavo DLRK, da bi zagotovili, da se noben predmet ne prenaša v nasprotju z RVSZN 1718 (2006), 1874 (2009), 2087 (2013), 2094 (2013) in 2270 (2016).“;

               (10)

               v členu 10 se vstavi naslednji odstavek:
               „1a.   Države članice v skladu z nacionalnimi organi in zakonodajo ter skladno z mednarodnim pravom, vključno z dunajskimi konvencijami o diplomatskih in konzularnih odnosih, na svojem ozemlju, tudi na letališčih in v morskih pristaniščih, pregledajo ves tovor, ki je namenjen v DLRK ali od tam prihaja, tovor, ki prečka njihovo ozemlje, ali ki ga posredujejo ali zagotavljajo DLRK ali njeni državljani ali osebe ali subjekti, ki delujejo v njihovem imenu, če imajo informacije, na podlagi katerih utemeljeno sumijo, da tovor vsebuje predmete, katerih dobava, prodaja, prenos ali izvoz je na podlagi tega sklepa prepovedan.“;

               (11)

               člen 11 se nadomesti z naslednjim:
               „Člen 11
               1.   Države članice odrečejo dovoljenje za pristanek, vzlet ali prelet svojega ozemlja vsem zrakoplovom, za katere imajo informacije, na podlagi katerih lahko utemeljeno sumijo, da njihov tovor vsebuje predmete, katerih dobava, prodaja, prenos ali izvoz je na podlagi RVSZN 1718 (2006), 1874 (2009), 2087 (2013), 2094 (2013) ali 2270 (2016) ali na podlagi tega sklepa prepovedan.
               2.   Odstavek 1 se ne uporablja, če gre za zasilni pristanek ali pristanek za namen pregleda.“;

               (12)

               vstavi se naslednji člen:
               „Člen 11a
               1.   Države članice prepovejo vsem plovilom vstop v svoja pristanišča, če imajo informacije, na podlagi katerih lahko utemeljeno sumijo, da so plovila v neposredni ali posredni lasti oz. pod neposrednim ali posrednim nadzorom osebe ali subjekta s seznama v Prilogi I, ali da njihov tovor vsebuje predmete, katerih dobava, prodaja, prenos ali izvoz je na podlagi RVSZN 1718 (2006), 1874 (2009), 2087 (2013), 2094 (2013) ali 2270 (2016) prepovedan.
               2.   Odstavek 1 se ne uporablja v primeru izrednih razmer ali vrnitve v izvorno pristanišče ali pregleda ali če Odbor za sankcije vnaprej določi, da je takšen vstop nujen zaradi humanitarnih namenov ali katerih koli drugih namenov, združljivih s cilji RVSZN 2270 (2016).“;

               (13)

               vstavijo se naslednji členi:
               „Člen 12a
               1.   Prepovedano je dajanje v zakup ali najem plovil ali zrakoplovov pod državno zastavo ali zagotavljanje storitev posadke DLRK, pa tudi vsem osebam in subjektom iz Priloge I, katerim koli drugim subjektom DLRK, katerim koli drugim osebam ali subjektom, za katere država članica ugotovi, da so pomagali pri izogibanju sankcijam ali pripomogli h kršitvam določb RVSZN 1718 (2006), 1874 (2009), 2087 (2013), 2094 (2013) ali 2270 (2016), vsem osebam ali subjektom, ki delujejo v imenu ali po navodilih katerega koli od navedenih, ter vsem subjektom, ki so v lasti ali pod nadzorom katerega koli od navedenih.
               2.   Odstavek 1 se ne uporablja za dajanje v zakup, najem ali za zagotavljanje storitev posadke pod pogojem, da zadevna država članica za vsak primer posebej vnaprej uradno obvesti Odbor za sankcije in mu zagotovi informacije, ki dokazujejo, da se te dejavnosti izvajajo izključno za namene preživetja in jih osebe ali subjekti DLRK ne bodo uporabljali za ustvarjanje prihodkov, ter informacije o sprejetih ukrepih, s katerimi naj bi preprečili, da bi take dejavnosti prispevale h kršenju določb RVSZN 1718 (2006), 1874 (2009), 2087 (2013), 2094 (2013) ali 2270 (2016).
               Člen 12b
               Države članice črtajo iz registra vsako plovilo, ki je v lasti DLRK, ki ga upravlja DLRK ali čigar posadka je iz DLRK, in ne registrirajo nobenega takšnega plovila, ki je črtano iz registra v drugi državi, v skladu z odstavkom 19 RVSZN 2270 (2016).
               Člen 12c
               1.   Prepovedano je registriranje plovil v DLRK, pridobivanje dovoljenja za plovilo, da lahko pluje pod zastavo DLRK, ali lastništvo, zakup, upravljanje ali kakršna koli klasifikacija plovil, izdajanje spričeval ali s tem povezane storitve ali zavarovanje plovil s strani DLRK.
               2.   Odstavek 1 se ne uporablja za dejavnosti, o katerih za vsak primer posebej vnaprej uradno obvesti Odbor za sankcije, pod pogojem, da mu zadevna država članica zagotovi podrobne informacije o dejavnostih, vključno z imeni v njih udeleženih oseb in subjektov, informacije, ki dokazujejo, da se takšne dejavnosti izvajajo izključno za namene preživetja in jih osebe ali subjekti DLRK ne bodo uporabljali za ustvarjanje prihodkov, ter informacije o sprejetih ukrepih, s katerimi bi preprečili, da bi take dejavnosti prispevale h kršenju določb RVSZN 1718 (2006), 1874 (2009), 2087 (2013), 2094 (2013) ali 2270 (2016).“;

               (14)

               v členu 13 se odstavka 1 in 2 nadomestita z naslednjim:
               „1.   Države članice s sprejetjem potrebnih ukrepov preprečijo vstop na svoje ozemlje ali tranzit prek njega:

                           (a)

                           osebam s seznama v Prilogi I, skupaj z njihovimi družinskimi člani, za katere je Odbor za sankcije ali Varnostni svet ugotovil, da so odgovorne – tudi zaradi podpore ali spodbujanja – za politike DLRK v zvezi s programi, povezanimi z jedrskim orožjem, balističnimi izstrelki ali drugim orožjem za množično uničevanje, ali osebam, ki delujejo v njihovem imenu ali po njihovih navodilih;

                           (b)

                           osebam, ki niso na seznamu v Prilogi I, kot so navedene v Prilogi II, ki:

                                       (i)

                                       so odgovorne – tudi zaradi podpore ali spodbujanja – za programe DLRK, povezane z jedrskim orožjem, balističnimi izstrelki ali drugim orožjem za množično uničevanje, ali osebam, ki delujejo v njihovem imenu ali po njihovih navodilih;

                                       (ii)

                                       zagotavljajo finančne storitve ali prenose kakršnega koli finančnega ali drugega premoženja ali virov, ki bi lahko prispevali k programom DLRK, povezanim z jedrskim orožjem, balističnimi izstrelki ali drugim orožjem za množično uničevanje, na ozemlje držav članic, prek ali iz njega ali ob sodelovanju državljanov držav članic ali subjektov, ustanovljenih v skladu z zakonodajo držav članic, ali osebam ali finančnim institucijam na ozemlju držav članic;

                                       (iii)

                                       se – tudi z zagotavljanjem finančnih storitev – ukvarjajo z dobavo v ali iz DLRK orožja in sorodnega materiala vseh vrst ali dobavo v DLRK predmetov, materialov, opreme, blaga in tehnologije, ki bi lahko prispevali k programom DLRK, povezanim z jedrskim orožjem, balističnimi izstrelki ali drugim orožjem za množično uničevanje;

                           (c)

                           osebam, ki niso na seznamu v Prilogi I ali Prilogi II in delujejo v imenu ali po navodilih osebe ali subjekta s seznama v Prilogi I ali Prilogi II, ali osebam, ki pomagajo pri izogibanju sankcijam ali kršijo določbe iz RVSZN 1718 (2006), 1874 (2009), 2087 (2013), 2094 (2013) ali 2270 (2016) ali iz tega sklepa, s seznama v Prilogi III k tem sklepu.

                     2.   Točka (a) odstavka 1 se ne uporablja v primerih, ko Odbor za sankcije za vsak primer posebej ugotovi, da je takšno potovanje upravičeno s potrebo po humanitarni pomoči, vključno z verskimi dolžnostmi, ali ko Odbor za sankcije sklene, da bi taka izjema kako drugače prispevala k ciljem RVSZN 1718 (2006), 1874 (2009), 2087 (2013), 2094 (2013) ali 2270 (2016).“;

               (15)

               vstavita se naslednja člena:
               „Člen 14a
               1.   Države članice s svojega ozemlja za namene repatriacije v DLRK in skladno z veljavnim nacionalnim in mednarodnim pravom izženejo diplomate in predstavnike vlade DLRK ali druge državljane DLRK, ki delujejo v vladni funkciji, za katere ugotovijo, da delujejo v imenu ali po navodilih osebe ali subjekta s seznama v Prilogi I, ali osebe ali subjektov, ki pomagajo pri izogibanju sankcijam ali kršijo določbe RVSZN 1718 (2006), 1874 (2009), 2087 (2013), 2094 (2013) ali 2270 (2016).
               2.   Odstavek 1 se ne uporablja za potovanja predstavnikov vlade DLRK na sedež Združenih narodov ali v druge objekte ZN zaradi sodelovanja pri dejavnostih Združenih narodov.
               3.   Odstavek 1 se ne uporablja, če mora biti oseba prisotna zaradi pravilnega poteka sodnega postopka ali izključno iz zdravstvenih, varnostnih ali drugih človekoljubnih namenov, ali če Odbor za sankcije za vsak primer posebej ugotovi, da bi bil izgon osebe v nasprotju s cilji RVSZN 1718 (2006), 1874 (2009), 2087 (2013), 2094 (2013) in 2270 (2016).
               Člen 14b
               1.   Države članice s svojega ozemlja za namene repatriacije v državo, katere državljanstvo ima oseba, in skladno z veljavnim nacionalnim in mednarodnim pravom izženejo državljane tretjih držav, za katere ugotovijo, da delujejo v imenu ali po navodilih osebe ali subjekta s seznama v Prilogi I, ali ki pomagajo pri izogibanju sankcijam ali kršijo določbe RVSZN 1718 (2006), 1874 (2009), 2087 (2013), 2094 (2013) ali 2270 (2016).
               2.   Odstavek 1 se ne uporablja, če mora biti oseba prisotna zaradi pravilnega poteka sodnega postopka ali izključno iz zdravstvenih, varnostnih ali drugih človekoljubnih namenov, ali če Odbor za sankcije za vsak primer posebej ugotovi, da bi bil izgon osebe v nasprotju s cilji RVSZN 1718 (2006), 1874 (2009), 2087 (2013), 2094 (2013) in 2270 (2016).
               3.   Odstavek 1 se ne uporablja za potovanja predstavnikov vlade DLRK na sedež Združenih narodov ali v druge objekte ZN zaradi sodelovanja pri dejavnostih Združenih narodov.“;

               (16)

               v členu 15(1), se točka (c) nadomesti z naslednjim:

                           „(c)

                           osebe in subjekti, ki niso zajeti v Prilogi I ali Prilogi II in delujejo v imenu ali po navodilih osebe ali subjekta s seznama v Prilogi I ali Prilogi II, ali osebe, ki pomagajo pri izogibanju sankcijam ali kršijo določbe iz RVSZN 1718 (2006), 1874 (2009), 2087 (2013), 2094 (2013) ali 2270 (2016) ali iz tega sklepa, s seznama v Prilogi III k tem sklepu;“;

               (17)

               v členu 15(1) se vstavi naslednja točka:

                           „(d)

                           subjekti vlade DLRK ali Delavske stranke Koreje ali osebe in subjekti, ki delujejo v njunem imenu ali po njunih navodilih, ali subjekti, ki so v njuni lasti ali pod njunim nadzorom, za katere država članica ugotovi, da so povezani s programi DLRK v zvezi z jedrskim orožjem ali balističnimi izstrelki ali z drugimi dejavnostmi, prepovedanimi na podlagi RVSZN 1718 (2006), 1874 (2009), 2087 (2013), 2094 (2013) ali 2270 (2016) se zamrznejo.“;

               (18)

               vstavita se naslednja člena:
               „Člen 15a
               Točka (d) člena 15(1) se ne uporablja za sredstva, drugo finančno premoženje in gospodarske vire, ki so potrebni za izvajanje dejavnosti misij DLRK pri Združenih narodih in njihovih specializiranih agencijah in povezanih organizacijah ali drugih diplomatskih in konzularnih predstavništev DLRK, prav tako ne za sredstva, drugo finančno premoženje in gospodarske vire, glede katerih Odbor za sankcije za vsak primer posebej vnaprej ugotovi, da so potrebni za zagotavljanje humanitarne pomoči, denuklearizacijo ali vse druge namene, združljive s cilji RVSZN 2270 (2016).
               Člen 15b
               1.   Predstavništva subjektov iz Priloge I se zaprejo.
               2.   Prepovedana je neposredna ali posredna udeležba v skupnih podjetjih ali kakršnih koli drugih poslovnih dogovorih s strani subjektov s seznama v Prilogi I ter oseb ali subjektov, ki delujejo v njihovem imenu.“;

               (19)

               člen 16 se nadomesti z naslednjim:
               „Člen 16
               Države članice sprejmejo potrebne ukrepe za pozorno spremljanje in preprečevanje tega, da bi bili državljani DLRK na njihovem ozemlju ali s strani njihovih državljanov deležni specializiranih izobraževanj ali usposabljanj v strokah, ki bi prispevale k dejavnostim DLRK, nevarnim z vidika širjenja jedrskega orožja in razvoja sistemov za dobavo jedrskega orožja, vključno z izobraževanji ali usposabljanji na področjih višje fizike, napredne računalniške simulacije in povezanega računalništva, geoprostorske navigacije, jedrske tehnologije, aeronavtičnega inženiringa in v sorodnih strokah.“;

               (20)

               člen 17 se nadomesti z naslednjim:
               „Člen 17
               Države članice v skladu z mednarodnim pravom pozorneje spremljajo diplomatsko osebje DLRK, da zadevni posamezniki ne bi mogli prispevati k programom DLRK, povezanim z jedrskim orožjem ali balističnimi izstrelki, ali k drugim dejavnostim, prepovedanim na podlagi RVSZN 1718 (2006), 1874 (2009), 2087 (2013), 2094 (2013) in 2270 (2016) ali na podlagi tega sklepa, ali k izogibanju ukrepom, sprejetim z navedenimi resolucijami VS ZN ali tem sklepom.“;

               (21)

               člen 18 se nadomesti z naslednjim:
               „Člen 18
               Osebam ali subjektom s seznamov iz prilog I, II ali III, kateri koli drugi osebi ali subjektu v DLRK, vključno z vlado DLRK, njenimi javnimi organi, družbami in agencijami, ali kateri koli osebi ali subjektu, ki zahtevek vlaga prek ali v korist katere koli take osebe ali subjekta, se v zvezi s kakršno koli pogodbo ali transakcijo, na katero so neposredno ali posredno, v celoti ali delno vplivali ukrepi, sprejeti na podlagi RVSZN 1718 (2006), 1874 (2009), 2087 (2013), 2094 (2013) in 2270 (2016), vključno z ukrepi, ki so jih Unija ali države članice sprejele v skladu z ustreznimi sklepi Varnostnega sveta, za njihovo uresničevanje ali v zvezi z njimi, ali ukrepi, zajetimi s tem sklepom, ne odobri noben zahtevek, vključno z zahtevki za odškodnino ali nadomestilo, ali kakršen koli drug tovrsten zahtevek, kot je zahtevek za pobot, globo ali uveljavljanje jamstev, ali zahtevek za podaljšanje ali izplačilo obveznice ali finančnega jamstva, vključno z zahtevki iz naslova akreditivov ter podobnih instrumentov.“.

         Člen 2
   Ta sklep začne veljati dan po objavi v Uradnem listu Evropske unije.

      V Bruslju, 31. marca 2016

            Za Svet

            Predsednik

         A.G. KOENDERS

      (1)  Sklep Sveta 2013/183/SZVP z dne 22. aprila 2013 o omejevalnih ukrepih proti Demokratični ljudski republiki Koreji in razveljavitvi Sklepa 2010/800/SZVP (UL L 111 23.4.2013, str. 52).


title: 2008/990/ES: Odločba Evropske centralne banke z dne 11. decembra 2008 o odobritvi obsega izdaje kovancev v letu 2009 (ECB/2008/20)

text:
               31.12.2008

               SL

               Uradni list Evropske unije

               L 352/58

      ODLOČBA EVROPSKE CENTRALNE BANKE

   z dne 11. decembra 2008
   o odobritvi obsega izdaje kovancev v letu 2009
   (ECB/2008/20)
   (2008/990/ES)
   SVET EVROPSKE CENTRALNE BANKE JE –
   ob upoštevanju Pogodbe o ustanovitvi Evropske skupnosti in zlasti njenega člena 106(2),
   ob upoštevanju Odločbe Sveta 2008/608/ES z dne 8. julija 2008 v skladu s členom 122(2) Pogodbe o uvedbi enotne valute na Slovaškem 1. januarja 2009 (1) in zlasti njenega člena 1,
   ob upoštevanju naslednjega:

               (1)

               Evropska centralna banka (ECB) ima od 1. januarja 1999 izključno pravico, da odobri količino kovancev, ki jih izdajo države članice, ki so sprejele euro (v nadaljevanju: sodelujoče države članice).

               (2)

               Odstopanje v korist Slovaške iz člena 4 Akta o pristopu iz leta 2003 se razveljavi z učinkom od 1. januarja 2009.

               (3)

               Sedanjih 15 sodelujočih držav članic in Slovaška so ECB v odobritev predložile svoje ocene glede obsega izdaje eurokovancev v letu 2009, dopolnjene s pojasnili o metodologiji napovedovanja –

         SPREJEL NASLEDNJO ODLOČBO:
   Člen 1
   Odobritev obsega izdaje eurokovancev v letu 2009
   ECB s to odločbo odobri obseg izdaje eurokovancev s strani sodelujočih držav članic v letu 2009, kot je prikazano v naslednji tabeli:

               (v milijonih EUR)

               Izdaja kovancev, namenjenih za obtok, in izdaja zbirateljskih kovancev (niso namenjeni za obtok) v letu 2009

               Belgija

               105,4

               Nemčija

               632,0

               Irska

               65,5

               Grčija

               85,7

               Španija

               390,0

               Francija

               252,5

               Italija

               234,3

               Ciper

               22,5

               Luksemburg

               42,0

               Malta

               15,4

               Nizozemska

               68,5

               Avstrija

               216,0

               Portugalska

               50,0

               Slovenija

               27,0

               Slovaška

               131,0

               Finska

               60,0

         Člen 2
   Končna določba
   Ta odločba je naslovljena na sodelujoče države članice.

      V Frankfurtu na Majni, 11. decembra 2008

            Predsednik ECB

         Jean-Claude TRICHET

      (1)  UL L 195, 24.7.2008, str. 24.


title: Sklep Sveta z dne 25. junija 1996 o sprejetju, s strani Skupnosti, Sporazuma o pospeševanju upoštevanja mednarodnih ukrepov za ohranjanje in upravljanje s strani ribiških plovil na odprtem morju

text:
Pomembno pravno obvestilo

|

31996D0428

Uradni list L 177 , 16/07/1996 str. 0024 - 0025

		Sklep Svetaz dne 25. junija 1996o sprejetju, s strani Skupnosti, Sporazuma o pospeševanju upoštevanja mednarodnih ukrepov za ohranjanje in upravljanje s strani ribiških plovil na odprtem morju(96/428/ES)SVET EVROPSKE UNIJE JE:ob upoštevanju Pogodbe o ustanovitvi Evropske skupnosti, in zlasti člen 43, skupaj s prvim stavkom člena 228(2) in prvim pododstavkom člena 228(3),ob upoštevanju predloga Komisije [1],ob upoštevanju mnenja Evropskega parlamenta [2],ker je mednarodno sodelovanje bistvenega pomena za zagotovitev ohranjanja ter za racionalno, odgovorno in trajnostno rabo bioloških virov odprtega morja;ker je Skupnost podpisala Konvencijo Združenih narodov o pomorskem pravu, ki vse članice mednarodne skupnosti zavezuje, da sodelujejo pri ohranjanju in upravljanju bioloških virov odprtega morja;ker je, kar zadeva morski ribolov, Skupnost pristojna, da sprejme ukrepe za ohranjanje in upravljanje ribolovnih virov in da na tem področju sklene sporazume s tretjimi državami ali mednarodnimi organizacijami, ki so navedene v Izjavi o pristojnosti, ki jo je Skupnost predložila, ko se je pridružila Organizaciji Združenih narodov za prehrano in kmetijstvo;ker je treba odvračati prakso zahtevkov za dodelitev ali spremembo zastave, pod katero pluje ribiško plovilo, ki ima namen izogibanje mednarodnim ukrepom za ohranjanje in upravljanje živih morskih virov;ker mora torej vsaka država članica izpolniti svoje obveznosti, s čimer zagotovi, da ribiška plovila, ki se jim dovoli, da plujejo pod njeno zastavo, z ustreznimi in učinkovitimi sredstvi, usklajenimi na mednarodni ravni, upoštevajo mednarodne ukrepe za ohranjanje in upravljanje;ker se je v ta namen Skupnost udeležila mednarodnih pogajanj, ki so dosegla vrhunec, ko je konferenca Organizacije Združenih narodov za prehrano in kmetijstvo na svojem sedemindvajsetem zasedanju novembra 1993 odobrila Sporazuma za pospeševanje upoštevanja mednarodnih ukrepov za ohranjanje in upravljanje s strani ribiških plovil na odprtem morju;ker predstavlja ta sporazum ustrezen okvir za krepitev mednarodnega sodelovanja s ciljem zagotoviti, da učinkovitost mednarodnih ukrepov za ohranjanje in upravljanje ni ogrožena;ker je ta sporazum sestavni del Mednarodnega kodeksa za odgovorni ribolov, ki ga zahteva Izjava iz Cancuna maja 1992;ker ribiči Skupnosti lovijo na odprtem morju in je zato v interesu Skupnosti, da sprejme ta sporazum,SKLENIL:Člen 1Evropska skupnost s tem sprejema Sporazum o pospeševanju upoštevanja mednarodnih ukrepov o ohranjanju in upravljanju s strani ribiških plovil na odprtem morju.Besedilo Sporazuma je priloženo Sklepu.Člen 2Predsednik Sveta določi osebo, pooblaščeno, da v skladu s členom X(2) Sporazuma vloži listino o sprejetju pri generalnem direktorju Organizacije Združenih narodov za prehrano in kmetijstvo.V Luxembourgu, 25. junija 1996Za SvetPredsednikM. Pinto[1] UL C 229, 18.8.1994, str. 10.[2] UL C 18, 23.1.1995, str. 438.--------------------------------------------------